विफलताओं को भूले नहीं, उनसे सीखकर ही हो सकते हैं सफल : मिस्टर इंडिया
‘अपनीमातृभूमि पर अपने ही लोगों से मिलने वाला सम्मान किसी ऑस्कर से कम नहीं है। मिस्टर इंडिया बनने के बाद अपनी जमीन से जुड़े लोगों से मिल रहा प्यार मेरे लिए सबसे बड़ा और अहम है। आज मैं जिस मुकाम पर पहुंचा हूं, वह कोई आखिरी मंजिल नहीं है। अब तो जिम्मेदारी और बढ़ गई है। मेरे रोल मॉडल मेरे पिताजी ने यही सिखाया है कि किसी भी खिताब को पाने के बाद उसकी गरिमा को बनाए रखना सबसे ज्यादा महत्वपूर्ण है। वो एक शेर है ना, ‘खुद चल के ये तर्ज-ओ-सुखन आया है, पांव दाबे हैं बुजुर्गों के तब ये हुनर आया है।’
हाल ही मिस्टर इंडिया बने नूआं के कामिल खान ने मंगलवार को झुंझुनूं में खास मुलाकात में भास्कर से अपने मन की बात में यह उद्गार व्यक्त किए। वे यहां रोड नंबर दो स्थित एसएस मोदी सीनियर सैकंडरी स्कूल में बच्चों से मिलने आए थे। कामिल खान ने कहा, ‘लोग अक्सर सफल लोगों की कहानियां पढ़ते हैं लेकिन वे उन विफलताओं को भूल जाते हैं जिनको समझ कर, सीख कर वे सफलता की मंजिल तक पहुंचे। मैं उन लोगों की बायोग्राफी पढ़ता हूं, उनकी कमियां, खूबियां जानने की कोशिश करता हूं। उनसे सीखता हूं।
युवाओं के सामने अनेक अवसर हैं, बस जरूरत ऐसे मौकों को पहचानने की है
कामिलने कहा, ‘आज युवाओं के सामने अनेक अवसर हैं, जरूरत पहचानने की है। जब हम चलते हैं तो रास्ते में बहुत से दरवाजे मिलते हैं, हमें सही दरवाजा पहचान कर उसे खटखटाना होता है। मैं जहां भी जाता हूं, सभी से कहता हूं, खास कर बच्चों से, किसी भी हालत में हार माने,’ रुके नहीं, थमे नहीं, सफलता और विफलता के बीच बस एक ही कदम की दूरी होती है। अक्सर मंजिल के पास पहुंच कर कदम डगमगा जाते हैं, और वहीं तो अलर्ट होना होता है, मंजिल सामने ही तो होती है। भाग्य को कभी दोष मत दीजिए, भाग्य भी साथ तब देगा, जब अापकी ओर से सौ फीसदी मेहनत की गई होगी।’
लोगोंसे मिलना अच्छा लगता है, सीखता हूं हर रोज, हर किसी से
मिस्टरइंडिया का कहना था, ‘मुझे लोगों से मिलना अच्छा लगता है, सीखता हूं हर रोज, हर किसी से। मेरी अंग्रेजी बहुत कमजोर थी, लेकिन मैंने हार नहीं मानी। हमारी संस्था भी लोगों को अंग्रेजी सिखाने में जुटी है। अंग्रेजी को टफ भाषा कहते हैं, मेरा मानना है कि ये सबसे सरल भाषा है। जिस चीज से डर लगे, उसका सामना कर लो, सारा डर निकल जाएगा।’ मिस्टर इंडिया बनने का सफर कोई आसान था, बहुत संघर्ष और मेहनत करनी पड़ी। आखिरी राउंड में जजों के सामने एक बार तो नर्वस हो गया था, तब सचिन तेंडुलकर याद आए, जो कई बार नर्वस 99 के शिकार हुए, फिर मन को कड़ा किया।
संदेश : सफलता का कोई शॉर्ट कट नहीं
मिस्टरइंडिया ने युवाओं को संदेश दिया है कि सफलता का कोई शॉर्टकट नहीं होता। इसलिए कुछ भी बनने से पहले उस लायक बनना पड़ता है। किसी भी हालत में हार माने,’ रुके नहीं, थमे नहीं, सफलता और विफलता के बीच बस एक ही कदम की दूरी होती है। भाग्य को कभी दोष मत दीजिए, भाग्य तब देगा, जब सौ फीसदी मेहनत करेंगे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva